Enese arendamiseks ei pea osalema kellegi poolt  kinni makstud koolitustel ja õppida saab ka ilma selle eest midagi maksmata. Noore inimesena on internet sulle nagunii kättesaadav ja pealegi ei loeks sa muidu siin ka seda blogipostitust. Selle asemel, et tundide kaupa Delfis või Elu24-s pseudouudiseid sirvida või minusuguste blogisid lugeda võiksid otsida harivaid materjale selle valdkonna kohta, mis sind huvitab ja mis tööle sa kandideerida tahaksid. Internet on tasuta infot täis ja kuigi paljus võib sellesse suhtuda teatava skeptilisusega, leidub sadu  väga häid allikaid enda paremaks muutmiseks olgu see siis kirjutamisoskus, esinemisoskus, arvutikasutusoskus, erialased teadmised või mis iganes sind huvitada võiks.